РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 Број: 06-2/373-15

25. септембар 2015. године

Б е о г р а д

З А П И С Н И К

134. СЕДНИЦЕ ОДБОРА ЗА УСТАВНА ПИТАЊА И ЗАКОНОДАВСТВО НАРОДНЕ СКУПШТИНЕ, ОДРЖАНЕ 25. СЕПТЕМБРА 2015. ГОДИНЕ

 Седница је почела у 9,03 часова.

 Седницом је председавао др Александар Мартиновић, председник Одбора.

 Седници су присуствовали чланови Одбора: Жарко Мићин, Живан Ђуришић, заменик члана Драгана Николића, Јасмина Обрадовић, заменик члана Биљане Пантић Пиље, Бранка Јанковић, Светислав Вукмирица, Петар Петровић, Неђо Јовановић, Драган Половина, Тања Томашевић Дамњановић и Балинт Пастор.

 Седници нису присуствовали чланови Одбора: Верољуб Арсић, Жарко Обрадовић, Мирко Чикириз, Гордана Чомић, Весна Бесаровић и Биљана Хасановић-Кораћ, као ни њихови заменици.

 Седници су присуствовали представници Министарства финансија: Душица Стојановић, саветник, Весна Сандић, самостални саветник и Љиљана Станојевић, виши саветник. Из Министарства правде седници је присуствовао Милан Танасковић, начелник Одељења у Управи за извршење кривичних санкција.

 На предлог председника Одбора, већином гласова (са 9 гласова за, 1-није гласао) је усвојен следећи

Д н е в н и р е д:

Усвајање записника са 131, 132. и 133. седнице Одбора;

1. Разматрање Предлога закона о изменама и допунама Закона о порезу на додату вредност, који је поднела Влада;

2. Разматрање Предлога закона o изменама и допунама Закона о републичким административним таксама, који је поднела Влада;

3. Разматрање Предлога закона о изменама Закона о хипотеци, који је поднела Влада;

 4. Разматрање Предлога закона о потврђивању Оквирног споразума о зајму LD 1764 (2012) између Банке за развој Савета Европе и Републике Србије, који је поднела Влада;

 Пре преласка на одлучивање о тачкама дневног реда, Одбор је већином гласова усвојио записнике са 131, 132. и 133. седнице Одбора (са 9 гласова за, 1-није гласао).

 Прва тачка дневног реда. Разматрање Предлога закона о изменама и допунама Закона о порезу на додату вредност, који је поднела Влада.

Одбор је размотрио Предлог закона о изменама и допунама Закона о порезу на додату вредност, који је поднела Влада, у начелу и сматра да је Предлог закона у складу са Уставом и правним системом Републике Србије.

 Одбор је одлуку донео једногласно (са 10 гласова за).

 За известиоца Одбора на седници Народне скупштине одређен је председник Одбора.

 Друга тачка дневног реда. Разматрање Предлога закона o изменама и допунама Закона о републичким административним таксама, који је поднела Влада.

 Одбор је размотрио Предлог закона о изменама и допунама Закона о републичким административним таксама, који је поднела Влада, у начелу и сматра да је Предлог закона у складу са Уставом и правним системом Републике Србије.

 Одбор је одлуку донео једногласно (са 10 гласова за).

 За известиоца Одбора на седници Народне скупштине одређен је председник Одбора.

Трећа тачка дневног реда. Разматрање Предлога закона о изменама Закона о хипотеци, који је поднела Влада.

Одбор је размотрио Предлог закона о изменама Закона о хипотеци, који је поднела Влада, у начелу и сматра да је Предлог закона у складу са Уставом и правним системом Републике Србије.

 Одбор је одлуку донео једногласно (са 10 гласова за).

 За известиоца Одбора на седници Народне скупштине одређен је председник Одбора.

 Четврта тачка дневног реда. Разматрање Предлога закона о потврђивању Оквирног споразума о зајму LD 1764 (2012) између Банке за развој Савета Европе и Републике Србије, који је поднела Влада.

Одбор је размотрио Предлог закона о потврђивању Оквирног споразума о зајму LD 1764 (2012) између Банке за развој Савета Европе и Републике Србије, који је поднела Влада, у начелу и сматра да је Предлог закона у складу са Уставом и правним системом Републике Србије.

Одбор је одлуку донео већином гласова (са 10 гласова за, 1- није гласао).

За известиоца Одбора на седници Народне скупштине одређен је председник Одбора.

 Седница је завршена у 9,07 часова.

 Саставни део записника чине стенографске белешке.

 СЕКРЕТАР ПРЕДСЕДНИК

др Радоје Церовић др Александар Мартиновић